Illum, il-Kummissjoni ressqet proposti biex tiżgura l-provvista kontinwa fit-tul tal-mediċini mill-Gran Brittanja għall-Irlanda ta' Fuq, u biex tindirizza t-tħassib li għad hemm dwar il-provvisti f'Ċipru, fl-Irlanda u f'Malta. Fil-kuntest tal-Protokoll dwar l-Irlanda/l-Irlanda ta' Fuq, dan ifisser li l-istess mediċini se jkomplu jkunu disponibbli fl-Irlanda ta' Fuq fl-istess ħin bħall-bqija tar-Renju Unit, filwaqt li kundizzjonijiet speċifiċi jiżguraw li l-mediċini awtorizzati fir-Renju Unit ma jidħlux fis-Suq Uniku. Matul din is-sena, il-Kummissjoni kienet qed tikkomunika b'mod intensiv maċ-ċittadini, mal-industrija u ma' rappreżentanti oħra tan-negozju fl-UE u fir-Renju Unit dwar il-kwistjoni tal-mediċini. Il-Kummissjoni Ewropea u l-gvern tar-Renju Unit organizzaw taħditiet estensivi biex isibu soluzzjoni fit-tul. Is-soluzzjoni proposta apposta tirrifletti l-eżitu tad-diskussjonijiet sostanzjali bejn il-Viċi President tal-Unjoni Ewropea għar-Relazzjonijiet Interistituzzjonali u l-Prospettiva, Maroš Šefčovič, u l-Ministru għall-Uffiċċju tal-Kabinett tar-Renju Unit, David Frost. Il-Kummissjoni ħadmet ukoll b'mod estensiv biex tilħaq il-partijiet ikkonċernati u se tqis it-tħassib li esprimew. Il-Viċi President Šefčovič qal: “Jien wegħidt li nagħmel kulma hemm bżonn biex tiġi żgurata l-provvista kontinwa tal-mediċini lill-Irlanda ta' Fuq, speċjalment fid-dawl ta' dan iż-żmien ta' sfida fil-pandemija. Illum qed nittrasformaw dan l-impenn ġenwin għan-nies tal-Irlanda ta' Fuq f'soluzzjoni dejjiema, abbażi tal-ħidma estensiva tagħna biex nilħqu l-partijiet ikkonċernati kollha. Jiena konvint li l-kwistjoni tal-mediċini turi li l-UE u r-Renju Unit kapaċi jaħdmu flimkien għall-istabbiltà u l-prosperità tal-komunitajiet kollha fl-Irlanda ta' Fuq. Din turi wkoll li l-Protokoll għandu l-flessibilità li jaħdem fil-prattika. Biex insaħħu l-opportunitajiet li joffri, issa rridu nżommu dan ir-ritmu meta niġu biex niddiskutu oqsma oħra.” Stella Kyriakides, il-Kummissarju Ewropew għas-Saħħa u s-Sikurezza Alimentari, qalet: “Ilkoll nafu kemm hija kruċjali l-provvista kontinwa tal-mediċini għal mijiet ta' eluf ta' pazjenti fl-Irlanda ta' Fuq, imma wkoll f'Ċipru, fl-Irlanda u f'Malta, li s-swieq tagħhom storikament jiddependu fuq il-mediċini mir-Renju Unit. F'dawn l-aħħar xhur, aħna bqajna nimpenjaw ruħna biex insibu soluzzjoni li taħdem għaċ-ċittadini kollha. L-għan tagħna huwa li niżguraw li jkunu jistgħu jkomplu jirċievu l-mediċini li jkollhom bżonn, f'kull waqt. Issa rridu naġixxu malajr biex naraw li dawn il-proposti jiġu adottati, u nappella lill-Parlament Ewropew u lill-Kunsill biex jadottawhom mill-aktar fis.” Fid‑dettall Bis-soluzzjoni proposta tal-lum, il-Kummissjoni qed twettaq l-intenzjoni tagħha li tiffaċilita l-implimentazzjoni tal-Protokoll dwar l-Irlanda/l-Irlanda ta' Fuq fil-prattika, f'konformità mal-pakkett ta' soluzzjonijiet estensivi għall-Irlanda ta' Fuq ippreżentat fit-13 ta' Ottubru 2021. L-UE se temenda l-leġiżlazzjoni tagħha stess dwar il-mediċini, biex tiżgura li: Il-proposti tal-lum jirrikjedu wkoll li r-Renju Unit jirrispetta ċerti kundizzjonijiet: Il-passi li jmiss Il-proposti leġiżlattivi tal-lum se jintbagħtu lill-Parlament Ewropew u lill-Kunsill hekk kif ikunu disponibbli l-verżjonijiet lingwistiċi kollha. Il-Kummissjoni tħeġġeġ lill-koleġiżlaturi jibdew jaħdmu fuq dawn il-proposti mill-aktar fis, fl-interess tan-nies u tan-negozji tal-Irlanda ta' Fuq u tat-tliet Stati Membri kkonċernati. Sabiex jiġu żgurati l-istabbiltà u l-prevedibbiltà, se tingħata estensjoni tan-nota interpretattiva tal-Kummissjoni biex tiġi żgurata t-tkomplija tal-provvista tal-mediċini lill-Irlanda ta' Fuq kif ukoll Ċipru, l-Irlanda u Malta. Għaldaqstant, l-arranġamenti eżistenti se jitħallew. Dawn se jibqgħu sa tmiem l-2022 sakemm il-proċedura leġiżlattiva ma tiġix iffinalizzata qabel. Għal Aktar Informazzjoni Dikjarazzjoni għall-istampa mill-Viċi President Maroš Šefčovič dwar l-istat tad-diskussjonijiet mar-Renju Unit dwar l-implimentazzjoni ta-Protokoll dwar l-Irlanda/l-Irlanda ta' Fuq Proposta tal-Kummissjoni li tiżgura provvista kontinwa tal-mediċini għall-Irlanda ta' Fuq, kif ukoll għal Ċipru, għall-Irlanda u għal Malta Mistoqsija u Tweġiba Relazzjonijiet mar-Renju Unit